ОПШТИНА БИТОЛА

Врз основа на Програмата (Р1) - ЗАШТИТА НА ЖИВОТНАТА СРЕДИНА на Општина Битола за 2022 година донесена со Одлука на Совет на Општина Битола бр. 08-1091/24 од 29.12.2021 година со цел за остварување на целите и имплементацијата на активностите предвидени со Проектот „енергетски ефикасни домови“ Општина Битола објавува:

ЈАВЕН ПОВИК

за субвенционирање и поддршка на станбени згради за колективно домување со проектот „енергетски ефикасни домови“ во Општина Битола

Субвеционирањето и поддршката ќе се врши со средства од Буџетот на Општина Битола за 2022 година од Програмата (Р1)- ЗАШТИТА НА ЖИВОТНАТА СРЕДИНА, наменети за инвестиции во енергетска ефикасност на станбените згради за колективно домување, а врз основа на критериумите дадени во овај Јавен повик.

**1.Предмет на Јавниот повик** е субвенционирањето и поддршката на Заедниците на сопственици или овластени Управители на станбени згради за колективно домување во Општина Битола за инвестиции со мерки за енергетска ефикасност во заедничките делови на зградите за колективно домување во делот на:

-Енергетски ефикасна фасада

Вкупниот буџет кој е планиран за овој Јавен повик врз основа на Програмата (Р1) - ЗАШТИТА НА ЖИВОТНАТА СРЕДИНА на Општина Битола за 2022 година е во висина од 3.000.000,00 денари.

Субвенционирањето ќе биде поддржано со финансиски средства од Буџетот на Општина Битола согласно горенаведената Програмата (Р1) - ЗАШТИТА НА ЖИВОТНАТА СРЕДИНА на Општина Битола за 2022 година во висина од 30%, но не повеќе од 750.000,00 денари од вкупниот износ на вредноста на инвестицијата за секоја одобрена апликација.

**2.Право на учество на јавниот повик**

Право на учество за субвенционирање и поддршка имаат станбените згради за колективно домување кои целосно ќе ги исполнат следните услови :

1. Станбените заедници за колективно домување да бидат постари од 30 години и да достават Изјава за старост на колективниот станбен објект, дадена и потпишана од овластено лице за застапување.

Предност ќе имаат оние колективни домувања кои формираат целина

1. Да имаат донесено Одлука за учество во проектот ЕЕД со мерки за ЕЕ за делови со заедничка сопственост на фасада и кров од станбените згради за колективно домување.

Појаснување: Одлуката се смета за усвоена доколку истите своерачно ги потпишале 50% плус 1 сопственик од вкупниот број на сопственици на посебните делови на колективниот станбен објект. Одлуките се доставуваат во оригинален примерок или нотарски заверена копија.

Одлука од Заедницата на станари или преку овластен Управител за реновирање на зградата за колективно домување односно воведување на мерки за енергетска ефикасност.

1. Станбената заедница потребно е да биде евидентирана во Регистарот на станбени згради при Општина Битола и да нема долгови, Комисијата задолжена за разгледување на пристигнатите апликации ќе врши увид во истата.
2. Kритериуми и бодирање на потенцијалните корисници за субвенционирање:

|  |  |  |  |  |
| --- | --- | --- | --- | --- |
|  |  | бодирање | Минимални бодови | Максимални бодови |
| 1 | 100% учество на станарите |  | 50 | 150 |
|  |  | 51% - 60% | 70 бодови | |
|  |  | 61% - 70% | 90 бодови | |
|  |  | 71% - 80% | 110 бодови | |
|  |  | 81% - 90% | 130 бодови | |
|  |  | 90% - 100% | 150 бодови | |
| 2 | Старост на зградата |  | 10 | 40 |
|  |  | 31 - 40 години | 10 бодови | |
|  |  | 41 - 50 години | 20 бодови | |
|  |  | 51 - 60 години | 30 бодови | |
|  |  | Над 60 години | 40 бодови | |
| 3 | Местоположба/локација |  | 5 | 15 |
|  |  | Надвор од заштитени зони од старо градско јадро | 5 бодови | |
|  |  | Во контактни зони од старо градско јадро | 10 бодови | |
|  |  | Во урбани комплекси од старо градско јадро | 15 бодови | |
| 4 | Број на станови |  | 5 | 20 |
|  |  | до 10 станови | 5 бодови | |
|  |  | од 11 до 20 станови | 10 бодови | |
|  |  | од 21 до 30 станови | 15 бодови | |
|  |  | над 30 станови | 20 бодови | |
| 5 | Површина на фасада |  | 5 | 15 |
|  |  | до 500 м² | 5 бодови | |
|  |  | од 500 м² - 1000 м² | 10 бодови | |
|  |  | над 1000 м² | 15 бодови | |
| 6 | Заменета дограма |  | 5 | 20 |
|  |  | До 30% | 5 бодови | |
|  |  | Од 31% - 50% | 10 бодови | |
|  |  | Од 51% - 70% | 15 бодови | |
|  |  | Од 71% - 100% | 20 бодови | |
| 7 | Заменета кров |  | 5 | 15 |
|  |  | Кров без интервенции |  | 5 бодови |
|  |  | Делумно заменет кров |  | 10 бодови |
|  |  | Целосно заменет кров |  | 15 бодови |
|  |  |  |  |  |
|  | Вкупно бодови | | 85 (мин) | 275 (мак) |

**3. Потребни документи за аплицирање/пријавување**

- Пополнета апликација – образец потпишан/а од претседателот на заедницата на сопственици или управителот

- **Изјава за старост на колективниот станбен објект, дадена и потпишана од овластено лице за застапување**

- **Листа со потписи на сопствениците на станбените заедници за учество во проектот**

- **Станбената заедница потребно е да биде евидентирана во Регистарот на станбени згради при Општина Битола, Комисијата задолжена за разгледување на пристигнатите апликации ќе врши увид во истата.**

- Решение од Централниот регистар за Заедници на сопствениците или Договор со Управители

- Доказ за сопственост (имотен/и лист/ови) не постари од 6 месеци

- Заедницата на сопственици да има донесено Одлука дека сопствениците на посебните делови се согласни да се изработи енергетска ефикасна фасада

- Годишен финансиски извештај

- Исполнети првите 3 услови од точка 2 од јавниот повик

**4. Начин и рок на доставување на пријавите**

Апликацијата за проектот „Енергетски ефиксни домови“ во Општина Битола може да се подигне во Архивата на Општина Битола или од официјалната страна на Општина Битола ([www.bitola.gov.mk](http://www.bitola.gov.mk))

Јавниот повик ќе трае 30 денови од денот на објавување во дневен весник на 08.06.2022 година.

Пријавите треба да се доставуват до Општина Битола, преку пошта на адреса: Булевар 1ви Мај бр.61 7000 Битола, или преку Архива на Општина Битола од 08.06.2022 година до крајниот рок на аплицирање заклучно со 08.07.2022 година до 15:30 часот, со назнака:

Јавен повик за субвенционирање и поддршка на проектот „Енергетски ефикасни домови“ во Општина Битола.

Пријавите да се доставуваат во затворен и запечатиран плик, без означување на субјектот кој ја поднесува пријавата. Неуредните апликации/пријави кои не се доставени на начин како што се бара во горенаведениот текст, односно кои содржат нецелосни податоци и некомплетна документација, како и оние кои нема да бидат доставени во наведениот рок, нема да се разгледуваат.

Дополнителни информации може да се добијат на телефон 047/208-317

**5. Постапката по Јавниот повик** ќе ја спроведе Комисија формирана од Градоначалникот на Општина Битола, која што ќе состави листа на станбените згради за колективно домување кои ги исполниле сите услови и истата ќе ја предложи до Градоначалникот за исплата.

Листата на рангираните станбени згради за колективно домување кои ги исполниле условите ќе биде објавена на официјалната веб страна на Општина Битола.

**6.Начин на остварување на право на надоместок**

6.1 Градоначалникот на Општина Битола ќе донесе Решение за исплата на 30% но не повеќе од 750.000,00 денари (седумстотини и педесет илјади денари) доколку се утврди дека условите од овој јавен повик се исполнети.

**\*Економскиот оператор треба да ја обезбеди целокупната документација согласно Законот за градење за поставување на енергетско ефикасната фасада после објавување на листата на рангираните станбените згради кои ги исполнале условите за да го оствари правото на надоместок/субвенција.**

|  |  |  |
| --- | --- | --- |
| Број 0920-80/113 |  | ГРАДОНАЧАЛНИК |
| 06.06.2022 година |  |  |
| Битола |  | Тони Коњановски |